ຂອບເຂດສິດ:
- ໄດ້ຮັບແຈ້ງການຂໍ້ມູນຂ່າວສານຈາກຂັ້ນເທິງສາຍພັກ ແລະ ສາຍລັດ; ຂໍຄໍາເຫັນຈາກຂັ້ນເທິງ ກ່ຽວກັບບັນຫາທີ່ມີຄວາມຈໍາເປັນຕ່າງໆ. ພ້ອມກັນນັ້ນ, ມີສິດໄດ້ຮັບສ່ອງແສງລາຍງານຂໍ້ມູນຂ່າວສານ ຈາກຂະແໜງການ, ທ້ອງຖິ່ນ ແລະ ອອກແຈ້ງການ, ແນະນໍາຕໍ່ທ້ອງຖິ່ນ, ຂະແໜງການການ ກ່ຽວກັບບັນຫາ ທີ່ມີສ່ວນກ່ຽວຂ້ອງກັບສະຖາບັນການເມືອງ ແລະ ການປົກຄອງແຫ່ງຊາດ.
- ເຂົ້າຮ່ວມກອງປະຊຸມເປີດກວ້າງ ຂອງສູນກາງພັກ, ສະພາແຫ່ງຊາດ ແລະ ລັດຖະບານ ຫຼື ກອງປະຊຸມ ທີ່ກ່ຽວຂ້ອງກັບໜ້າທີ່ຂອງສະຖາບັນການເມືອງ ແລະ ການປົກຄອງແຫ່ງຊາດ.
- ກໍານົດຮູບແບບໃບຢັ້ງຢືນລະດັບທິດສະດີການເມືອງຂັ້ນຕົ້ນ, ຂັ້ນກາງ, ຂັ້ນສູງ ໃຫ້ເປັນເອກະພາບໃນທົ່ວປະເທດ; ມີສິດອອກໃບຢັ້ງຢືນໃຫ້ຜູ້ທີ່ຮຽນຈົບທິດສະດີການເມືອງ ຂັ້ນຕົ້ນ, ຂັ້ນກາງ ແລະ ຂັ້ນສູງ ຢູ່ສະຖາບັນການເມືອງ ແລະ ການປົກຄອງແຫ່ງຊາດ.
- ອອກໃບປະກາສະນີຍະບັດ ໃຫ້ແກ່ຜູ້ທີ່ຮຽນຈົບວິຊາສະເພາະການເມືອງ ແລະ ການປົກ ຄອງ ຊັ້ນປະລິນຍາໂທ ແລະ ປະລິນຍາເອກ ຕາມຫຼັກສູດ ຂອງສະຖາບັນການເມືອງ ແລະ ການປົກຄອງແຫ່ງຊາດ.
- ເລືອກເຟັ້ນ, ຈັດບູລິມາສິດ ກ່ຽວກັບຫົວຂໍ້ໂຄງການຄົ້ນຄວ້າທິດສະດີ ແລະ ພຶດຕິກໍາ ທີ່ຢູ່ໃນຄວາມຮັບຜິດຊອບ ຂອງສະຖາບັນການເມືອງ ແລະ ການປົກຄອງແຫ່ງຊາດ ເພື່ອຮັບໃຊ້ການຮຽນ-ການສອນ; ພະນັກງານ, ຄູ-ອາຈານ ມີສິດຂຽນ ແລະ ພິມຈໍາໜ່າຍປຶ້ມ ເປັນຂອງຕົນເອງໂດຍຜ່ານການຮັບຮອງ ຂອງສະພາວິທະາສາດ ຂັ້ນສະຖາບັນການເມືອງ ແລະ ການປົກຄອງແຫ່ງຊາດ.
- ຕົກລົງໃຫ້ຄູ-ອາຈານ ທີ່ເຮັດໜ້າທີ່ສິດສອນ-ຄົ້ນຄວ້າວິທະຍາສາດ ເຊິ່ງມີລະດັບການສຶກສາປະລິນຍາເອກ ແລະ ຜູ້ທີ່ໄດ້ຮັບຕໍາແໜ່ງວິຊາການຄູ ຂັ້ນຮອງສາດສະດາຈານຂຶ້ນໄປ ທີ່ຮອດກະ ສຽນບໍານານ ແຕ່ຜູ້ກ່ຽວມີຄວາມຮູ້, ປະສົບການສູງໃນການສິດສອນ, ຍັງມີສຸຂະພາບແຂງແຮງ, ການ ຈັດຕັ້ງມີຄວາມຕ້ອງການ ແລະ ຜູ້ກ່ຽວມີຄວາມສະໝັກໃຈສືບຕໍ່ປະກອບສ່ວນສິດສອນ ກໍສາມາດຕໍ່ອາຍຸລັດຖະກອນຄູໄດ້ ແຕ່ບໍ່ເກີນ 10 ປີ.
- ພົວພັນກັບອົງການຈັດຕັ້ງຂອງພັກ, ລັດ, ອົງການແນວລາວສ້າງຊາດ, ສະຫະພັນນັກຮົບເກົ່າ, ອົງການຈັດຕັ້ງມະຫາຊົນຂັ້ນສູນກາງ ແລະ ທ້ອງຖິ່ນ ຕະຫຼອດບຸກຄົນນັກວິທະຍາສາດ, ອາຈານສອນ ເພື່ອເຮັດໜ້າທີ່ກໍ່ສ້າງ, ບໍາລຸງພະນັກງານ ແລະ ຄົ້ນຄວ້າວິທະຍາສາດ.
- ຄົ້ນຄວ້າ, ນໍາສະເໜີຕໍ່ຂັ້ນເທິງພິຈາລະນາຮັບຮອງຕໍາແໜ່ງວິຊາການຄູ ທິດສະດີການ ເມືອງ-ການປົກອງ ແລະ ຕໍາແໜ່ງວິຊາການຂອງລັດຖະກອນ.
- ພົວພັນ ແລະ ຮ່ວມມືກັບບັນດາປະເທດຕ່າງໆ ແລະ ບັນດາອົງການຈັດຕັ້ງສາກົນ ບົນພຶື້ນຖານແນວທາງການຕ່າງປະເທດຂອງພັກ ແລະ ລະບຽບການທີ່ລັດຖະບານກໍານົດອອກ.
- ຄົ້ນຄວ້າ, ຕົກລົງບັນດາວຽກງານພາຍໃນສະຖາບັນການເມືອງ ແລະ ການປົກຄອງແຫ່ງຊາດ ຄື: ບັນຈຸ, ສັບຊ້ອນ, ແຕ່ງຕັ້ງ, ໂຍກຍ້າຍ, ເລື່ອນຂັ້ນ ແລະ ປົດຕໍາແໜ່ງພະນັກງານ-ລັດຖະກອນ ຂັ້ນຮອງກົມລົງໄປ, ສ້າງຕັ້ງ ແລະ ຈັດວາງໜ່ວຍງານຕ່າງໆ, ວາງຂໍ້ກໍານົດ, ກົດລະບຽບຕ່າງໆ, ນໍາໃຊ້ງົບປະມານ, ຕິດຕາມ, ກວດກາ, ແກ້ໄຂຜົນການກວດກາ, ປະຕິບັດນະໂຍບາຍ ແລະ ອື່ນໆ.
- ໄດ້ຮັບນະໂຍບາຍດ້ານວັດຖຸ ແລະ ຈິດໃຈອື່ນໆ ຄືກັບຄະນະຕ່າງໆຂອງພັກ, ບັນດາກະຊວງ-ອົງການ.
- ປະຕິບັດຕາມສິດອື່ນໆ ທີ່ໄດ້ຮັບມອບໝາຍ ຈາກກົມການເມືອງສູນກາງພັກ ແລະ ຄະນະເລຂາທິການສູນກາງພັກ.
(ມະຕິຕົກລົງຂອງກົມການເມືອງສູນກາງພັກ ເລກທີ 075/ກມສພ, ລົງວັນທີ 30/07/2019 ວ່າດ້ວຍການຈັດຕັ້ງ ແລະ ການເຄື່ອນໄຫວ ຂອງ ສມປຊ)